2015թ. փետրվարի 23-ից 26-ը Փորձաքննությունների ազգային բյուրո էին ժամանել INL ծրագրի քրեագիտական հարցերով խորհրդատու Քրիստիան Դոննալլը և ANSI-ASQ National Accreditation Board-ի (Ազգային հավատարմագրման խորհուրդ) հավատարմագրման հարցերով առաջատար գնահատող և դատափորձագիտական հարցերով խորհրդատու Դոմինգո Վիլլառռեալը։ Այցելության նպատակն էր իրականացնել նախնական գնահատում՝ համաձայն ԻՍՕ/ԻԷԿ 17025:2005 միջազգային ստանդարտի պահանջների, ուսումնասիրել առկա փաստաթղթերը, բացահայտել անհամապատասխանություններն և նախապատրաստվել միջազգային հավատարմագրման կառույցի կողմից ԻՍՕ/ԻԷԿ 17025:2005 ստանդարտի պահանջների համապատասխան հավատարմագրմանը: